**Helse Sør-Øst inngår avtale med Unilabs**

**Helse Sør-Øst har inngått avtale med Unilabs angående laboratorietjenester. Dette innebærer at legekontorene nå har fått en reell valgmulighet for hvor de kan sende blodprøver og andre laboratorieprøver. Kapasiteten for laboratorietjenester øker. Det kan bidra til raskere svar på viktige prøver, og et bredere og bedre tilbud til pasienter og henvisere.**

Helse Sør-Øst står for sykehustilbudet til halvparten av Norges befolkning og hvert år behandler de én million pasienter. De siste 5 årene har det kun vært en leverandør av laboratorietjenester innen medisinsk biokjemi, utenom det sykehusene selv gjør.

Unilabs bygger nå et topp moderne laboratorium i Oslo som åpner dørene 19.mars.

– Her får vi «State of the art» teknologi som vi virkelig gleder oss til å ta i bruk, sier daglig leder Ragnhild Thoresen i Unilabs Laboratoriemedisin. - Våre medisinske spesialister er blant de fremste i landet. Ved siden av topp moderne utstyr og effektive prosesser, gir dette trygghet for Unilabs pasienter, sier Thoresen. Bioingeniøren har selv lang fartstid fra diagnostisk bransje, med 18 år på Radiumhospitalet, de siste 10 årene der som sjefsbioingeniør.

Helse Sør-Øst har inngått avtaler med private for å ta hånd om primærdiagnostikk utenfor sykehusene. Dermed får sykehusene mer kapasitet til å jobbe med inneliggende pasienter.

Unilabs Laboratoriemedisin tilbyr i tillegg til medisinsk biokjemi, alle relevante analyser innen medisinsk mikrobiologi og patologi, og har eget laboratorium for miljømikrobiolog~~i~~.

Unilabs Norge er den norske delen av Unilabs og tilbyr tjenester innen laboratoriemedisin og radiologi. - Vi er ledende på analyserepertoar i Europa, sier Ragnhild Thoresen. Dette kommer vi til å dra nytte av i vårt arbeid her i Norge. Vi deler alle forsknings- og utviklingsresultater og utveksler ny innsikt og kompetanse. Det kommer våre kunder og pasienter til gode.

**Unilabs Norge består av:**

- Røntgen  
- Laboratoriemedisin

Unilabs Norge har nærmere 300 ansatte.

**Unilabs avdelinger:**

\* Medisinsk biokjemi  
 \* Medisinsk Mikrobiologi  
 \* Miljømikrobiologi  
 \* Patologi  
 \* Røntgen  
 \* Teleradiologi

I Norge har Unilabs Røntgen 10 røntgeninstitutter i Ski, Fredrikstad, Tønsberg, Drammen, Kristiansand, Hamar, Bergen, Trondheim og Oslo. Her gjennomføres røntgen, ultralyd, CT, MR, mammografi og kalsiumscore. For å sikre god tilgjengelighet for pasienter, vil vi tilby blodprøvetaking på Unilabs røntgeninstitutter

Avtalen med Unilabs vil gi Helse Sør-Øst en komplett samarbeidspartner innen medisinsk diagnostikk.

For mer informasjon ta gjerne kontakt med daglig leder Ragnhild Thoresen, mobil 970 60 740.